273 

 Ritschelius , qua est rerum novarum appelentia , ignoti 

 scholiastae interpretationem arripuit, et Plautinum ver- 

 sum ad libidinem suam reconcìnnavit. Nec temere liane 

 locutionem usurpo ad libidinem. Peto enim a vobis , 

 doctissimi collegae , quaenam fìdes huiusmodi verbis sit 

 habenda, quae lector nescio quis in margine codicis, 

 quasi aliud agens inscripsit. Ecquis unquam critici acu- 

 rainis esse putavit, ignoti hominis glossam, tamquam ge- 

 nuinam lectionem accipere, eamque sic probare, ut, nulla 

 alia suffragante auctoritate , Plautinus versus ad arbitrium 

 editoris refmgatur? Praesertim quum alia circumferatur 

 lectio , quae iam inde a seculo sextodecimo , doctissimo 

 cuique arridet, quaeque loquentis personae apta et con- 

 veniens moratam in primis orationem facit. Et revera 

 ponite vobis ante oculos Pyrgopolinicem , militera arro- 

 gantem , qui immoderate facinora sua et virtutem suam 

 iactat; qui gloriatur, se in pugna Martem servasse (1), 

 hostium legiones solo balitu fudisse (2); gloriatur, pro- 

 boscidem elephanti in India fregisse , pugnum tantum- 

 modo in illum impingendo (3) ; gloriatur , se centum et 

 quinquaginta Cilices uno die interfecisse (4) ; postremo 

 quingentos homines uno ictu fuisse occisurum, ni bebes 

 machaera fuisset (5). Haec atque alia id genus conside- 

 rate, collegae humanissimi, quae passim de se praedicat 

 Pyrgopolinices cum irrisione audientium-, iamque vobis 

 pronum erit colligere , quantum haec locutio far tu m 

 facere ex hostibus accommodata sit talia effutienti, 



(1) Militis glor. act. I, vers. 13. 



(2) Ibid. vers. 17. 



(3) Ibid., vers. 26 et seqq. 



(4) Ibid., vers, 42 et seqq. 



(5) Ibid. vers. 52 et seqq. 



